I en navnløs fantasi-verden hører den ondskapsfulle dronning Bavmorda av Nockmaar om en profeti om at et barn med et spesielt fødselsmerke kommer til å føre til dronningens fall fra makten. Som et forebyggende tiltak fengsler dronningen alle gravide kvinner i riket hennes. Det forutsagte barnet blir født, men moren hennes overtaler jordmoren til å smugle babyen ut av slottet. Bavmorda henretter deretter moren, og sender ulvelignende Nockmaar-hunder etter jordmoren. Men jordmoren sender babyen nedover en elv, rett før hun selv bukker under for hundene. I mellomtiden sender Bavmorda sin egen datter Sorsha, og en hær ledet av general Kael, for å fortsette jakten på babyen.